《踏青游·岭上梅残》
宋代·佚名

岭上梅残，堤畔柳眠娇小。绽数枝、横烟临沼。既大雅，且秾丽，繁枝不扰。冒寒来、游蜂红蝶尚阻，年年占得春早。澹白轻红，清香迎芳道。更情与、碧天如扫。魏台妆，吴姬袖，妖妍多少。为传语、无言分付甘桃李，不比闲花浪草。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。